Onreëlmatige besteding by Gautengse onderwysdepartement | Maroela Media
Die Gautengse onderwysdepartement het glo onreëlmatig R1,2 miljard bestee aan tenders in die 2018/19-boekjaar.
Anton Alberts, nasionale voorsitter, van die VF Plus, het in reaksie hierop gesê Panyaza Lesufi, provinsiale LUR van onderwys, moet dringend aandag skenk aan sy departement en moet hom nie ophou met voortdurende rassistiese opstoking wat sy aandag van sy werk aflei nie.
Die uitgawes hou verband met 'n skoolvoedingsprojek wat in Desember 2016 toegeken is en eers oor twee maande verstryk. Die provinsiale forensiese eenheid het die ongerymdhede in 'n ondersoek blootgelê.
Hierdie skandaal volg kort op die hakke van die bekendmaking van inligting dat die Gautengse onderwysdepartement meer as 'n miljard rand in die vorige boekjaar onderbestee het.
"Hierdie twee gevalle alleen wys reeds op 'n bedrag van meer as R2 miljard wat wanbestee is of glad nie bestee is nie terwyl daar groot infrastruktuur-agterstande in die provinsie is omdat bykomende skole nie gebou word nie," het Alberts bygevoeg. "Om hierdie swak bestuur en ongerymdhede onder sy leierskap te beredder, probeer Lesufi op arrogante wyse om Afrikaanse skole te teiken en te verengels deur nie-Afrikaanssprekende leerlinge op die skole af te dwing."
Alberts sê die LUR doen dit deurlopend, selfs al weet hy dit is onwettig, soos gebeur het by die Hoërskool Overvaal waar sy eie departement se amptenare twee ander skole se hoofde onder eed laat verklaar het dat hul skole vol is terwyl dit nie die geval was nie.
In vorige jare het dieselfde scenario hom afgespeel toe groot begrotings nie gebruik is nie, maar druk op Afrikaanse skole geplaas is met die verskoning dat daar nie genoeg skole is nie.
Die VF Plus is besig met ondersoeke rakende ander ongerymdhede teen Lesufi en sal binnekort by verskeie instansies klagte teen hom indien om toe te sien dat die departement 'n nuwe leier kry wat bevoeg is en omgee vir die leerders van Gauteng.
Intussen eis die VF Plus eis dat die LUR onmiddellik afgedank word en die party sal alles in sy vermoë doen om toe te sien dat hy nie in die pos aanbly nie.
Wonder of agbare Lesufi vanaand op TV Nuus verskyn
Dis absoluut skandalig!! Dit terwyl daar plattelandse skole nog met put toilette sit en in haglike omstandighede skool gaan!!"and the fat cats just get fatter…"
Onregmatig Se Watsenaam! Pleinweg deel van die STAATSKAPING onder die agbare mini-ster van Onderwys, maar bo onwys, se neus!!
Maar ooooeee, moet net nie dat hy n stuk materiaal sien wat dalk net oranje in het nie.
Kan ons die meneer vra of hy ook soos sy mede kaders van die opinie is dat dit nou hul beurt is om te eet nie? Hy strompel van een opgeblaasde rasistiese opmerking na die volgende mislukte plan. Dit is 'n ingelooflike situasie met daardie man in , soos dit vir my lyk, enige posisie.